അഫ്ഗാനിസ്ഥാനില് ഓരോ മുക്കിലും മൂലയിലും താലിബാന്റെ സാന്നിധ്യമുണ്ട്. പെണ്കുട്ടികള്ക്ക് അധ്യയനം ചെയ്യാന് അനുവാദം നല്കിയ താലിബാന് പരമാവധി മുഖം മറച്ചുള്ള ബുര്ഖ ധരിക്കാന് അവര്ക്ക് നിര്ദ്ദേശം നല്കിയിരിക്കുകയാണ് പെണ്കുട്ടികള് ബുര്ഖ ധരിച്ചുവേണം സ്കൂള് കോളേജുകളില് പോകേണ്ടത്. ക്ളാസ് റൂമുകളില് ആണ്കുട്ടികളും പെണ്കുട്ടികളും പരസ്പ്പരം കാണാതിരിക്കാന് ക്ലാസിനു നടുവിലായി കര്ട്ടനുണ്ടാകും. അഫ്ഗാനിസ്ഥാനില് താലിബാന് പൂര്ണ്ണമായും അധികാരമുറപ്പിച്ചുകഴിഞ്ഞു. രാജ്യത്തിന്റെ ഓരോ മുക്കിലും മൂലയിലും അവരുടെ സാന്നിധ്യമുണ്ട്. സ്കൂളുകളും കോളേജുകളും പ്രവര്ത്തിച്ചുതുടങ്ങി. പെണ്കുട്ടികള്ക്ക് അധ്യയനം ചെയ്യാന് അനുവാദം നല്കിയ താലിബാന് പരമാവധി മുഖം മറച്ചുള്ള ബുര്ഖ ധരിക്കാന് അവര്ക്ക് നിര്ദ്ദേശം നല്കിയിരിക്കുകയാണ്. പെണ്കുട്ടികളെ വനിതാ അദ്ധ്യാപകര് പഠിപ്പിക്കണമെന്നായിരുന്നു താലിബാന് നിര്ദേശിച്ചിരുന്നത്. എന്നാല് അത്രയും വനിതകള് അധ്യാപകരായി ഇല്ലാത്തതിനാല് മുതിര്ന്ന പുരുഷ അധ്യാപകരെ നിയമിക്കേണ്ടി വന്നു. അവരുടെ പൂര്വ്വകാല ചരിത്രം പരിശോധിച്ചശേഷമാണ് നിയമനം നല്കുന്നത്. ക്ലാസില് ആണ്കുട്ടികളും പെണ്കുട്ടികളും പരസ്പ്പരം കാണാതിരിക്കാന് ക്ലാസിനു നടുവിലായി കര്ട്ടനുണ്ടെന്നത് കൂടാതെ ഇരുകൂട്ടര്ക്കും പരസ്പ്പരം സംസാരിക്കാനും അനുവാദമില്ല. സ്കൂള് കോളേജ് സമയം കഴിയുന്നതിന് 5 മിനിട്ടുമുന്പ് പെണ്കുട്ടികള്ക്ക് വീട്ടില്പോകാന് അനുവാദം നല്കും. കാരണം ആണ്കുട്ടികള് ക്ളാസുകളില്നിന്ന് പുറത്തുവരുമ്ബോഴേക്കും പെണ്കുട്ടികളാരും പുറത്തുണ്ടാകാന് പാടുള്ളതല്ല.